മെഡിക്കല് കോളജ് അധ്യാപകര് സമരത്തിലേക്ക് തിരുവനന്തപുരം: ശമ്ബള പരിഷ്കരണവുമായി ബന്ധപ്പെട്ട് സര്ക്കാര് മെഡിക്കല് കോളജ് അധ്യാപകര് സമരത്തിനൊരുങ്ങുന്നു. ഈ മാസം ഒന്പതു മുതലാണ് സമരം. ഇതിന്റെ ഭാഗമായി ചൊവ്വാഴ്ച എല്ലാ സര്ക്കാര് മെഡിക്കല് കോളജുകളിലെയും പ്രിന്സിപ്പല് ഓഫീസിലേക്ക് പ്രതിഷേധജാഥയും ഓഫിസിനു മുന്പില് ധര്ണയും നടത്തും. രോഗികളെ ബാധിക്കാത്ത തരത്തില് കോവിഡ് മാനദണ്ഡം പാലിച്ചുകൊണ്ടാകും പ്രതിഷേധമെന്ന് കേരള ഗവണ്മെന്റ് മെഡിക്കല് കോളജ് ടീച്ചേഴ്സ് അസോസിയേഷന് കെ.ജി.എം.സി.ടി.എ സംസ്ഥാന പ്രസിഡന്റ് ഡോ.ബിനോയ്. എസ്, സെക്രട്ടറി ഡോ.നിര്മല് ഭാസ്കര് എന്നിവര് അറിയിച്ചു.2016 ല് നടക്കേണ്ടിയിരുന്ന ശമ്ബളപരിഷ്കരണം പ്രതിഷേധങ്ങള്ക്കൊടുവില് നാലുവര്ഷം വൈകി 2020 ല് മാത്രമാണ് ലഭ്യമായത്. ശമ്ബളപരിഷ്കരണ ഉത്തരവ് കഴിഞ്ഞവര്ഷം സെപ്റ്റംബറില് പുറത്തിറങ്ങിയെങ്കിലും ബഹുഭൂരിഭാഗം അധ്യാപകര്ക്കും പുതുക്കിയ ശമ്ബളം അനുസരിച്ചുള്ള പേ സ്ലിപ് പോലും നല്കിയിട്ടില്ലെന്നും കെ.ജി.എം.സി.ടി.എ ചൂണ്ടിക്കാട്ടി.